**Kreativna ekologija – JCI Leskovac**

**Rezime projekta:**

S obzirom na to da je Leskovac jedan od najzagađenijih gradova u Srbiji, projekat se bavi edukacijom mladih srednjoškolaca o važnosti očuvanja životne sredine, kako bi kroz poslednju etapu realizacije sproveli javne akcije kojima će na interaktivan i zanimljiv način predstaviti ovaj problem u javnosti i pokušati da utiču na promene loših navika svojih sugrađana.

Tokom realizacije, biće održano 12 radionica sa grupom srednjoškolaca na temu očuvanja životne sredine i planiranja javne akcije, a po završetku ovog procesa mladi će osmisliti javnu akciju koja će za cilj imati edukovanje sugrađana o važnosti očuvanja životne sredine.

Takođe, biće održane 24 kreativne radionice na kojima će mladi ljudi imati priliku da iskažu svoju kreativnost i kombinovanjem raznih tehnika izrađuju njima zanimljive predmete (korpe za papir sa jedinstvenim porukama I motivima, podmetace od starih diskova, bedževe I narukvice sa ličnim porukama, ramove za slike, ukrasne sveće, stalke za olovke, mozaike I mozaik panoe sa porukama i sl) na temu ekologije a od recikliranih materijala, a kao završna aktivnost projekta biće održana izložba ovih predmeta u galeriji Narodnog muzeja Leskovac.

Radionice će sprovoditi Ana Stamenković, inženjer tekstilne tehnologije i dizajna tekstila, i Ana Pecarski, koordinatorka programa omladinskog rada. Oba predavača imaju značajno iskustvo u direktnom radu sa mladima i sprovođenjem omladinskih inicijativa na lokalu.

Postignut je dogovor sa rukovodstvom Narodnog muzeja Leskovac, koji će ustupiti svoje prostorije za održavanje radionica i izložbi. Kako je u toku dosadašnjeg rada organizacija uspostavila odličnu saradnju sa srednjim školama na području Leskovca, rezultati projekta I najave aktivnosti biće promovisane u svim srednjim školama.

Sve aktivnosti biće medijski propraćene.

**Cilj i planirani efekti projekta:**

Cilj projekta je edukovanje građana, posebno mladih ljudi, o važnosti zaštite sredine i promena loših navika sugrađana kroz edukacije i realizovanje javnih akcija.

**Ciljna grupa:**

Direktni korisnici: Grupa srednjoškolaca – 16 do 20 učesnika

Indirektni korisnici: Svi srednjoškolci na području grada i šira javnost

**Aktivnosti po mesecima – vremenski okvir**

|  |  |  |  |
| --- | --- | --- | --- |
| **Aktivnost/Mesec** | **1** | **2** | **3** |
| Formiranje projektnog tima | x |  |  |
| Prijave i selekcija učesnika | x |  |  |
| Nabavka materijala za održavanje radionica | x |  |  |
| Održavanje radionica |  | x | x |
| Planiranje javnih akcija |  | x | x |
| Realizacija javnih akcija |  |  | x |
| Izložba |  |  | x |
| Promocija | x | x | x |

**Struktura troškova**

|  |  |  |
| --- | --- | --- |
|  | **Troškovi** | **Iznos** |
| 1 | Troškovi materijala za održavanje radionica | 37.000,00 |
| 2 | Hrana i osveženje za učesnike | 15.000,00 |
| 3 | Troškovi promocije (štampa majica, promo flajera I postera) | 20.000,00 |
| 4 | Troškopvi održavanja javne akcije – performansa | 6.000,00 |
| 5 | Neplanirani troškovi | 8.000,00 |
|  | **Ukupno:** | 86.000,00 |